CENTRUM PORADENSTVA A PREVENCIE, MOROVNIANSKA [image: znak]
CESTA 1866/55, HANDLOVÁ
Morovnianska cesta 1866/55, 972 51  Handlová 

___________________________________________________________________________________

                                                                                          
                                                                                                                                 
                                                                                                                                

ŠKOLSKÝ ROK 2026/2027

PONUKA PRE ZÁKLADNÉ  ŠKOLY

Sídlo: Morovnianska cesta 1866/55, Handlová 

Mail: cpphandlova@gmail.com  
Telefón: 0903 756 887

[image: A group of people standing on a bridge

AI-generated content may be incorrect.]
CENTRUM PORADENSTVA A PREVENCIE
MOROVNIANSKA CESTA 1866/55, HANDLOVÁ

Centrum poradenstva a prevencie  v zmysle zákona č. 245/2008 Z. z., § 130: vykonáva odbornú činnosť, ktorou je poradenská činnosť, psychologická činnosť, pedagogická činnosť, špeciálno-pedagogická činnosť, sociálno-pedagogická a sociálna činnosť zameraná na optimalizáciu osobnostného, intelektuálneho, psychického, sociálneho a kariérového vývinu detí od narodenia až po ukončenie prípravy na povolanie. 
CPP poradenskú činnosť poskytuje aj zákonným zástupcom detí alebo žiakov, zástupcom zariadenia, pedagogickým zamestnancom alebo odborným zamestnancom. CPP spolu so pedagogickými zamestnancami, školským podporným tímom alebo odbornými zamestnancami škôl v školách tvorí systém poradenstva a prevencie. CPP a ďalšie subjekty systému poradenstva a prevencie multidisciplinárne spolupracujú najmä so zákonnými zástupcami, zástupcami zariadenia, školami, zamestnávateľmi, orgánmi verejnej správy a ďalšími subjektami, ktoré sa zaoberajú výchovou a vzdelávaním. V zmysle zákona č. 245/2008 Z. z., § 131, ods. 1), ods. 4) a ods.5) CPP uskutočňuje odbornú činnosť v súlade s výkonovými a obsahovými štandardmi výchovného poradenstva prostredníctvom činností podporných úrovní tretieho a štvrtého stupňa: 
PODPORNÁ ÚROVEŇ TRETIEHO STUPŇA: Činnosti podpornej úrovne tretieho stupňa vykonáva odborný zamestnanec CPP a zahŕňajú: 
▪ základnú diagnostiku, čiastkovú diagnostiku alebo komplexnú diagnostiku, 
▪ poradenstvo, 
▪ prevenciu, 
▪ intervenciu, 
▪ krízovú intervenciu, 
▪ terapiu, 
▪ rehabilitáciu a reedukáciu,
 ▪ metodickú činnosť a supervíznu činnosť pre školský podporný tím, pedagogických zamestnancov, odborných zamestnancov a zákonných zástupcov alebo zástupcov zariadenia.



ZÁKLADNÉ ŠKOLY 

	Názov 
	Popis 
	Termín a spôsob nahlasovania 

	Individuálna diagnostika
	· Vývinové poruchy učenia 
· ADHD /ADD
· Intelektové schopnosti
· Všeobecné intelektové nadanie 
· Zdravotné znevýhodnenie
· Profesijná orientácia
	Priebežne počas celého roka. 
Žiadosť dostupná na stránke www.cpphandlova.sk


	Skupinová diagnostika 
	· Profesijná orientácia – malé skupiny 
· Sociometria 
	Proforient: prihlášky žiakov 9.roč. posielať do 15.10.2026. 
Diagnostika bude prebiehať v mesiacoch október až december 2026. 
Sociometria počas celého roka. 
Žiadosť dostupná na stránke www.cpphandlova.sk

	Intervencie, terapie a stimulačné programy: 
	
	

	Tréning fonematického uvedomovania podľa Eľkonina
	Stimulačný program pre predškolákov, deti s odloženou školskou dochádzkou, žiakov 1. cyklu, ktorí nemajú zvládnuté fonematické uvedomovanie. Hravou formou za pomoci kráľovnej Grafie ozvíjame fonematické uvedomovanie, ktoré je dôležité pre úspešný nácvik čítania v škole. Trénujeme tiež grafomotorické, sociálne a ďalšie školské zručnosti.
	Počas celého roka.
Stretnutia 1x týždenne v popoludňajších hodinách v CPP alebo priestoroch ZŠ. 
Skupinová alebo individuálna forma. 

	Metóda inštrumentálneho uvedomovania – Elementárny a Štandard
	Metóda sprostredkovaného učenia vypracovaná na podklade Feuersteinovho inštrumentálneho sprostredkovaného učenia. Napomáha kognitívnemu rozumovému rozvoju, učí deti stratégie učenia, a pôsobí ako intervenčný nástroj pri poruchách učenia, pozornosti a aktivity. Metodika je zaradená do Katalógu inovácií Ministerstva školstva. 
	Počas celého roka. 
Skupinové alebo individuálne stretnutia 1x týždenne v priestoroch CPP alebo ZŠ. 

	Terapia hrou a filiálna terapia 
	Terapia hrou využíva hru ako univerzálny terapeutický nástroj. Terapeut sprevádza nenásilnou a nedirektívnou formou dieťa pri liečení jeho vnútorných zranení a ťažkostí. Je vhodná pre deti s narušenou vzťahovou väzbou, deti s emocionálnymi ťažkosťami, deti po traumatickom zážitku, tiež pre deti s narušenou komunikačnou schopnosťou, deti s poruchami pozornosti a aktivity, deti s poruchami učenia a neurotizované deti.
	Počas celého roka.
Individuálna terapia 1x týždenne v priestoroch CPP. 

	Rodinná a individuálna terapia zameraná na vzťahovú väzbu
	Rodinná a individuálna terapia zameraná na vzťahovú väzbu predstavuje terapeutický prístup vychádzajúci z poznatkov raných vzťahových skúseností, ktoré zásadným spôsobom formujú sebavnímanie, emocionálne prežívanie a schopnosť nadväzovať a udržiavať vzťahy. Je určená deťom, adolescentom a dospelým, ktorí čelia ťažkostiam v oblasti emocionálnej regulácie, prežívania, správania a medziľudských vzťahoch.
	Počas celého roka podľa potreby. 
Individuálna terapia 1x týždenne v priestoroch CPP.

	Sandplaying metóda
	Práca s pieskoviskom ako terapeutická metóda umožňuje prostredníctvom hry s pieskom a drobnými objektmi symbolicky vyjadriť vnútorný svet, emócie a potreby klienta. Podporuje uvoľnenie, nadviazanie kontaktu s terapeutom a uľahčuje spracovanie náročných životných situácií. Je určená deťom, adolescentom aj dospelým, ktorí prežívajú strach, smútok, hnev, traumu či iné záťažové situácie a potrebujú bezpečný priestor na ich vyjadrenie a spracovanie.
	Počas celého roka podľa potreby. 


	Prevencia: 
	
	DÔLEŽITÉ! Na realizáciu preventívneho programu je potrebné získať súhlas s realizáciou od zákonných zástupcov všetkých žiakov. Počas realizácie preventívneho programu (na stretnutiach) je potrebná prítomnosť jedného pedagogického alebo odborného zamestnanca školy.

	Kozmo a jeho dobrodružstvá
	Program je určený pre deti od 3 do 8 rokov. Hlavný hrdina kozmonaut Kozmo pochádza z planéty Zem. Veľmi rád lieta vesmírom a objavuje nové planéty. Na nich vždy nájde niečo nové a zaujímavé, spoznáva nových kamarátov. Zvláda aj nečakané stretnutia s mimozemšťanmi, ktorí ubližujú slabším alebo sa druhým posmievajú. Kozmonaut Kozmo našťastie zlé správanie vždy rozpozná a vie, ako sa správa dobrý pozemšťan. Príbehy, ktoré zažíva vo vesmíre prináša k deťom. Deti zážitkovou formou spoznávajú želané správanie medzi spolužiakmi. Hravou formou s deťmi preventívne hovoríme o ochrane ľudských práv a slobôd, snažíme sa predchádzať všetkým formám diskriminácie, rasizmu, xenofóbie, antisemitizmu a ostatným prejavom intolerancie.
	Počas celého roka. 
Skupinová aktivita v 1x týždenne počas 10 týždňov v priestoroch ZŠ.


	Leove dobrodružstvá
	Preventívny program pri ktorom levík Leo a jeho zvierací kamaráti riešia životné situácie blízke deťom. Program je hravý a pútavý, zameraný na rozvoj nenásilnej komunikácie, prosociálneho cítenia, empatie a pozitívne vplýva na prevenciu šikany, agresívneho správania a iných nežiadúcich javov v škole a vo svete. Je určený pre žiakov na prvom stupni ZŠ. 
	Počas celého roka. 
Skupinová aktivita 1x týždenne počas 6 týždňov v priestoroch ZŠ. 


	Zippy a jeho kamaráti 
	Dlhodobý komplexný preventívny program pri ktorom lúčny koník Zippy s jeho detskými kamarátmi rieši problematiku prijatia, empatie, nenásilnej komunikácie a pôsobí ako prevencia vzniku sociálnepatologických javov akými sú šikana, agresivita, vyčleňovanie detí. Je určený pre žiakov na prvom stupni ZŠ. 
	Počas celého roka. 
Skupinová aktivita  1x týždenne počas 21 týždňov v priestoroch ZŠ. 


	Zóna bez šikany 
	Preventívny program zameraný na predchádzanie šikany, ostrakizácie, afresívneho správania. Rozvíja nenásilnú komunikáciu a je vhodný ako preventívny, ale aj intervenčný krátkodobý program v triedach, kde sa už šikana vyskytla. Kladie dôraz na posilňovanie kompetencií obete, ale aj prizerajúcich sa žiakov v triednom kolektíve. Je určený pre žiakov na druhom stupni a na stredných školách.
	Počas celého roka. 
Skupinová aktivita v školskej triede 1x za dva týždne, spolu 4 stretnutia. 

	Prevencia radikalizmu a extrémizmu
	Radikalizmus a extrémizmus v našich školách sa stáva reálnou hrozbou. Jednorázová aktivita inšpirovaná projektom „Nevypočutí“ organizácie iPečko je preventívna aktivitam ktorá môže v triede otvoriť túto tému a upozoniť deti interaktívnou a zážitkovou formou na riziká spojené s radikalizáciou a vyrábavím a šírením extrémistických materálov v reálnom aj digitálnom svete. 
	Počas celého roka.
Jednorázová skupinová aktivita v školskej triede. 

	Resiliencia – emočná odolnosť 
	Jednorázová aktivita zameraná na dôležitosť resiliencie . emocionálnej odolnosti. Žiaci sa naučia čo to je, prečo je dôležitá a ako na nej vieme pracovať. Je určená pre žiakov na druhom stupni a na stredných školách. 
	Počas celého roka.
Jednorázová skupinová aktivita v školskej triede. 

	Za seba 
	Prevntívny program zameraný na aktívnu sebaobranu v rizikových situáciách. Prevencia a intervencia v prípade agresívneho správania a šikany. Určený pre žiakov druhého stupňa a stredné školy.
	Počas celého roka. 
Jednorazová alebo opakovaná aktivita. 

	Adaptácia 1.roč.
	Krátkodobý adaptačný program určený pre žiakov 1.ročníka na základnej a strednej škole. Podporuje vytváranie kolektívu a priaznivej triednej klímy. 
	September až december 2025.
Skupinová aktivita v školskej triede, dve stretnutia počas dvoch mesiacov. 

	Adaptácia 5.roč. 
	Krátkodobý adaptačný program určený pre žiakov 5.ročníka. 
	September až december 2025. 
Skupinová aktivita v školskej triede, dve stretnutia počas dvoch mesiacov.

	Pre pedagogických a odborných zamestnancov: 
	
	

	Workshopy pre zamestnancov školy
	Workshopy, prednášky a besedy pre pedagogických, odborných a nepedagogických zamestnancov na témy: 
· Inklúzia v MŠ 
· Kurikulárna reforma
· Práca s nespolupracujúcim rodičom 
· Sociálno-patologické javy v prostredí ZŠ
· Resiliencia 
· Triedna klíma 
· Prevencia na 1.stupni podpory
· Práca so žiakom s náročným správaním 
· Fungovanie školských podporných tímov
· Podporné opatrenia 
· Ranné kruhy 
· Formatívne hodnotenie
· Charakterová výchova 
· Metakognícia 
	Počas celého roka.

	Mentoring PZ a OZ
	Pravidelné príjemné mentoringové stretnutia, počas ktorých budeme hľadať cesty ako učiť s radosťou, neustále sa zlepšovať a profesionálne aj osobnostne rásť.  Sú vhodné pre začínajúcich ale aj skúsených pedagogických a odborných zamestnancov. 
	Počas celého roka. 
2 hodiny dva krát za mesiac, 

	Pre rodičov: 
	
	

	Klub rodičov detí v ZŠ 
	Stretnutia rodičov s internými a externými odborníkmi na rôzne zaujímavé a aktuálne témy (šikana, internetová bezpečnosť, poruchy učenia, pozornosti a aktivity, odolnosť dieťaťa, sebapoškodzovanie, závislosti,  zmysluplné trávenie voľného času a iné).
	1x mesačne v popoludňajších hodinách. 
Účasť dobrovoľná, podujatie bezplatné. 
Viac info bude zverejnených na stránke www.cpphandlová.sk a Facebooku CPP.

